stanford-oval/wikipedia huggingface dataset:
ואדי חנין (עמק)
אקולוגיה ושמירת טבע

הנחל משמר עדיין בית גידול לצמחים ובעלי חיים חובבי לחות וסביבו בית גידול (מעובד חקלאית אומנם) של גבעות כורכר וחמרה, במישור החוף שני בתי גידול אלו נמצאים בסכנה חמורה עקב הפיתוח המואץ והעדר הגנה סטטוטורית.
הנחל הוא גם חלק ממסדרון אקולוגי המקשר את אזור ההר ובקעת האילון עם מישור החוף, מסדרון זה צפוי להיקטע על ידי תוכניות הבינוי של האזור שבין נס ציונה לפארק המדע (תב"ע נ"ס 144, נ"ס 145).
הערות שוליים

↑  בתוך אתר אינדקס תיירות נס ציונה http://www.indextayarut.co.il/node/277601
↑  נראה כי בתחילה היה מקובל הפירוש המסתמך על השורש ח.נ.נ.  ראו למשל את הסבר ועדת השמות של הקרן הקיימת http://www.beit-hanan.com/Et_Hanan-4-2010-3.html
↑  http://mapateva.org.il/Apps/StoryTelling/MapSeries1.7.3_NesTziona/index.html
↑  טל לבנוני, ב בתי הגידול של הכורכר והחמרה, חברה להגנת הטבע
↑  http://www.hadashot-esi.org.il/report_detail.aspx?id=8494
↑  http://www.iaa-conservation.org.il/Projects_Item_heb.asp?subject_id=11&site_id=48&id=86
↑  באתר עמוד ענן נקרא המבנה תצפית שייח' שאהין אולם זו טעות משום ששיח' שהין שכן דרומה בכפר קובייבה בשכונת כפר גבירול של היום. http://www.antiquities.org.il/survey/new/default.aspx?pid=16886
מזרח ואדי חנין מבט מדרום,
בחזית אפיק הוואדי וחישת הקנה שלאורכו, סביבו פרדסי בקעת חנין ובעורפם בתי נס ציונה
ערוץ נחל חנין וחישות הקנה הגדלות על גדותיו באזור נס ציונה
אזור ואדי חנין במפת ז'אקוטן ששורטטה בשנת 1799, ניכרת היטב הפרצה ברכס הכורכר שבין בית עובד לעיינות. מערבית לרמלה לא קיים ישוב עד למישור החוף, אם כי קיימים שטחים מעובדים במרזבה שבין רכסי הכורכר.
אזור ואדי חנין במפת ה PEF ששורטטה ב 1880, במפה ניכר היטב החאן (מבנה)חאן והפרדס שהיו בבעלות רייסלר, ושעתידים לעבור לידי ראובן לרר תוך זמן קצר, יתרת העמק אינה מעובדת.
במרכז המפה השם ואדי חנין.
אזור ואדי חנין בשנת 1918, התצלום הוא חלק מתצלום גדול יותר אשר צולם על ידי הטייסת הבווארית במלחמת העולם הראשונה, בתצלום ניתן לראות את נחלת ראובן מוקפת פרדס ותיק, בפרדסים נוספים צעירים יותר שבהם בתי פרדס שניטעו בעמק, מצפון ניתן לראות את המושבה נס ציונה בתחילתה וסביבה מאהלי צבא בריטיים.
אריה זיתוני

אריה זיתוני (7 במרץ 1939 – 25 ביוני 2024) היה איש ציבור ישראלי, כיהן כראש המועצה המקומית בנימינה והמועצה המאוחדת בנימינה-גבעת עדה בין השנים 1998–2008.
ביוגרפיה

נולד במושבה בנימינה, בן רביעי ליצחק זיתוני ושושנה לבית זיידמן, ממייסדי המושבה. מצד אביו הוא נצר למשפחה שלפי המסורת לא עזבה את ארץ ישראל מעולם (במקור שם המשפחה היה זינאתי), ואמו עלתה לארץ מרוסיה הלבנה.
לאחר שירותו הצבאי הקים את מועדון הספורט "הפועל בנימינה", ועבד בו במשרה חלקית. לאחר מכן נבחר למזכיר מועצת הפועלים באזור בנימינה וחוף הכרמל, תפקיד בו כיהן כ-25 שנה.
בבחירות לרשויות המקומיות בשנת 1978, נבחר ברשימת העבודה כחבר המועצה המקומית בנימינה. בבחירות בשנת 1983 התמודד בראשות מפלגת העבודה על ראשות המועצה, אך הפסיד למועמד הליכוד מוטי קירמאיר.
בבחירות בשנת 1993 התמודד שוב בראשות מפלגת העבודה לראשות המועצה, זכה לכ-47% מהקולות, אך הפסיד שוב לקירמאיר. בבחירות בשנת 1998 התמודד בשלישית. הוא גבר על קירמאיר ועוד שני מתמודדים נוספים ונבחר לראש המועצה. הוא שימש כראש המועצה המקומית בנימינה עד שנת 2003, אז אוחדה בנימינה עם גבעת עדה הסמוכה. זמן קצר לאחר האיחוד נערכו בחירות מוניציפליות, בהן העפיל לסיבוב השני מול בני ארנס, ובסיומו גבר על ארנס בשני קולות בלבד ונבחר לראש המועצה המאוחדת בנימינה-גבעת עדה. בבחירות 2008 הפסיד לאורי דיסטניק אך נשאר חבר מועצה עד 2013.
חיים אישיים

היה נשוי לטובה (לבית ולדר), ניצולת השואה ילידת יאשי שברומניה. לבני הזוג נולדו שלוש בנות. בתו נירית נפטרה ממחלה בחייו. נכדתו היא הזמרת והיוצרת רז שמואלי.
הערות שוליים

↑  איתי טטרו, דור הולך ונעלם: ראש מועצת בנימינה-גבעת עדה לשעבר, אריה זיתוני, הלך לעולמו [📹], באתר מגדלור ניוז, ‏26 ביוני 2024
↑  זיתוני בנימין "יהודה", באתר מורשת הלח"י
↑  ילקוט הפרסומים 2488 עמ' 380
↑  ילקוט הפרסומים 2996 עמ' 776
↑  ילקוט הפרסומים 5248 עמ' 923–928
↑  מיכל כהן אלדן, דייט עם רז שמואלי - הישראלית היפה, באתר גפן "מגזין המושבות", 12 בינואר 2023
ליסה נוואק

| --- | --- |

ליסה נוואק, אסטרונאוטית בנאס"א
 לידה:  10 במאי 1963 (בת 61) ארצות הברית, וושינגטון די. סי.
 מידע כללי
 בשירות:  צי ארצות הברית
 לאום:  ארצות הברית אמריקאי
 השכלה:  האקדמיה הימית של ארצות הברית  בית הספר של הצי ללימודים מתקדמים  בית הספר לטייסי ניסוי של הצי האמריקאי 
 עיסוק בעבר:  טייסת ניסוי, טייסת בצי ארצות הברית
 דרגה:  קצינה, צי ארצות הברית
 זמן שהייה בחלל:  12 ימ', 18 שע', 36 דק'
 ביוגרפיה בנאס"א:  ליסה נוואק
 משימות
 STS-121 
 עיטורים
  מדליית השירות הראוי לשבח של מחלקת ההגנה  מדליית הטיסה בחלל של נאס"א
 
ליסה מרי נוואק (באנגלית: Lisa Marie Nowak; נולדה ב-10 במאי 1963)  אסטרונאוטית לשעבר בנאס"א שהייתה טייסת של צי ארצות הברית. נוואק נבחרה על ידי נאס"א בשנת 1996 להיות מומחית משימות בתחום הרובוטיקה וטסה במעבורת החלל דיסקברי בזמן משימת ה-STS-121 ביולי 2006, שם הייתה אחראית לתפעול הזרועות הרובוטיות של המעבורת ושל תחנת החלל הבינלאומית.
ב-5 בפברואר 2007, נוואק נעצרה באורלנדו, פלורידה לאחר שהואשמה בתקיפה וניסיון חטיפה של קצינת חיל האוויר של ארצות הברית קולי שיפמן, שהייתה מעורבת רומנטית עם האסטרונאוט ויליאם אופליין (William Oefelein), עימו גם נוואק הייתה בקשר רומנטי. נוואק שוחררה בערבות, ונאס"א הדיחה אותה מתפקיד אסטרונאוטית ב-8 במרץ 2007. נוואק נשארה קצינה בצי עד לסיום ההליכים המשפטיים מולה באוגוסט 2010, כאשר ועדת החקירה של צי ארצות הברית (Naval Board of Inquiry) החליטה להוריד אותה בדרגה ולשחררה בקלון מצי ארצות הברית.
ביוגרפיה

נוואק היא בתם של אלפרדו וג'יין קאפוטו מרוקוויל ונולדה בוושינגטון די. סי..
בשנת 1969, בגיל 6, לאחר שצפתה בנחיתת החלל של אפולו (חללית), החלה להיות מעוניינת בתוכניות החלל.
בזמן שגדלה, נוואק המשיכה לעקוב אחר תוכנית מעבורות החלל ובמיוחד עקבה אחר נשים אסטרונאוטיות.
בשנת 1981, צלחה נוואק את התיכון צ'ארלס אשר נמצא ברוקוויל.
בשנת 1985, נוואק קיבלה תואר Bsc. בהנדסת אווירונאוטיקה מהאקדמיה הימית של ארצות הברית.
בשנת 1992, נוואק קיבלה תואר Msc. בהנדסת אווירונאוטיקה מבית הספר של הצי ללימודים מתקדמים במונטריי (קליפורניה).
קריירה צבאית

בשנת 1985, הוצבה נוואק בצי ארצות הברית.
בשנת 1987, נוואק נהפכה לקצינה בתחום התעופה.
בשנת 1993, נוואק נבחרה להיות קצינה בתחום ההנדסה האווירודינמית והלכה לבית הספר לטייסי ניסוי של צי ארצות הברית (United States Naval Test Pilot School) ב-Naval Air Station Patuxent River, מרילנד.
לאחר שצלחה את לימודיה, נוואק נשארה לעבוד בתור קצינת מערכות תעופה ב-Air Combat Environment Test and Evaluation Facility, וב-Strike Aircraft Test Squadron.
נוואק הוצבה ב-Naval Air Systems Command, שם נבחרה להיות אסטרונאוטית.
לנוואק יש למעלה מ-1,500 שעות טיסה בלמעלה מ-30 כלי תעופה בזמן הקריירה הצבאית שלה.
בזמן שירותה בצי, נוואק קיבלה מספר פרסים כגון: Defense Meritorious Service Medal, Navy Commendation Medal, Navy Achievement Medal ושאר פרסים.
קריירה בנאס"א

נוואק נבחרה להיות אסטרונאוטית בשנת 1996.
נוואק העפילה בתור מומחית משימות הקשורות לרובוטיקה והוצבה במשימת STS-118, לאחר שינויים בתוכניות, נוואק הוצבה במשימת חלל ב-4 ביולי 2006 בתור חברה בצוות טיסת מעבורת החלל STS-121.
נוואק שירתה בתור מהנדסת טיסה, כאשר תחום האחריות שלה היה בעיקר תפעול הזרוע הרובוטית של המעבורת בזמן מספר פעילות חוץ-רכבית ולזכותה כמעט 13 יום בחלל.
בעקבות עבודתה בצוות המעבורת STS-118, קיבלה נוואק את מדליית נאס"א לטיסה בחלל ממרכז החלל ג'ונסון ב-5 ביוני 2007.
האירועים בשדה התעופה אורלנדו > רקע

נוואק הייתה נשואה לריצ'רד' שאיתו למדה באקדמיה הימית של ארצות הברית ובבית הספר לטיסה, בשנת 1988. ריצ'רד הועסק בנאס"א במרכז החלל ג'ונסון בזמן ששירת כקצין בצי. לזוג נולדו שלושה ילדים.
נישואיה של נוואק לריצ'רד התערערו לאחר שנהלה רומן עם האסטרונאוט ויליאם אופליין, ובינואר 2007 הזוג נפרד, היחסים עם אופליין בינתיים גם הם הדרדרו והוא החל מערכת יחסים עם קצינת חיל האוויר של ארצות הברית קולין שיפמן.
בינואר 2007, התברר לנוואק כי היא לא מוצבת לטיסת מעבורת החלל STS-120 אלא מועברת לטיסת STS-123, וכי אסטרונאוט אחר נבחר במקומה.
האירועים בשדה התעופה אורלנדו > אירוע החטיפה

ב-4 בפברואר 2007, נוואק ארזה עימה חפצים לחטיפה ותקיפה, ונסעה כל הדרך מיוסטון עד לאורלנדו, פלורידה (כ-14 שעות נסיעה ברכב), כדי להתעמת עם קולין שיפמן, שם היא חיכתה לשיפמן מספר שעות, וניסתה לתקוף ולחטוף אותה. נוואק נעצרה מיד לאחר מכן.
האירועים בשדה התעופה אורלנדו > תגובות

נוואק שוחררה בערבות, ונאס"א הדיחה אותה מתפקיד אסטרונאוטית ב-7 במרץ 2007.
בעקבות מעשים אלו הועלתה ביקורת ציבורית רבה על תהליך הבחירה והבקרה של האסטרונאוטים. מנהל נאס"א, מייקל גריפין, הקים ועדה לבחון את מצב בריאות הנפש של האסטרונאוטים וכיצד מטפלים בבעיות נפשיות בקרב מאגר האסטרונאוטים.
במהלך הדיונים המשפטיים נוואק הודתה בעברה של תקיפה, וקיבלה מאסר על-תנאי לשנה, כולל הזמן שהייתה במעצר קודם.
נוואק נשארה קצינה בצי עד לסיום ההליכים המשפטיים מולה באוגוסט 2010, ועדת החקירה של צי ארצות הברית החליטה להוריד אותה בדרגה ולשחררה בקלון מצי ארצות הברית.
לאחר נאס"א

לאחר הדחתה מנאס"א נוואק המשיכה בשירות פעיל בצי ארצות הברית עד לסיום ההליכים נגדה. היא הוצבה בסגל ההכשרה האווירית ב-Naval Air Station Corpus Christi, טקסס. שם, הייתה מעורבת בפיתוח של תוכניות הכשרה לטיסה אשר נעשה בהם שימוש נרחב בכל רחבי הצי. ב-2011 שוחררה לא בכבוד (קלון) מהצי לאחר שמזכיר הצי קיבל את המלצת ועדת החקירה של הצי.
בשנת 2017, בגיל 54, דווח שנוואק חיה בטקסס ועובדת במגזר הפרטי.
קריאה נוספת

Out There: The In-Depth Story of the Astronaut Love Triangle Case that Shocked America – Diane Fanning – St. Martin's Paperbacks – 2007 – ISBN 0-312-94930-8
הערות שוליים

↑  ליסה נוואק באתר msn
↑  הקריירה בנאס"א
↑  משפחתה של ליסה נוואק
↑  "Statement From the Family of Lisa Nowak". ABC News. 8 בפברואר 2007. נבדק ב-6 בפברואר 2007. {{cite news}}:  (עזרה)
↑  Sunseri, Gina (3 במאי 2007). "Before Alleged Assault, Ex-Astronaut Nowak Was on the Outs at NASA". ABC News. נבדק ב-21 בינואר 2008. {{cite web}}:  (עזרה)
↑  Trinidad, Katherine; Cloutier-Lemasters, Nicole (29 בינואר 2007). "NASA Assigns Crew for Japanese Lab and Canadian Robotics Mission" (הודעה לעיתונות). NASA. 08-16. נבדק ב-11 בספטמבר 2020. {{cite press release}}:  (עזרה)
↑  Schneider, Mike (29 ביוני 2007). "Lawyer: Ex-astronaut didn't wear diaper". NBC. Associated Press. נבדק ב-20 בספטמבר 2007. {{cite news}}:  (עזרה)
↑  "Astronaut Nabbed In Bizarre Kidnap Plot". CBS News. 6 בפברואר 2007. אורכב מ-המקור ב-19 באפריל 2008. נבדק ב-21 בינואר 2008. {{cite news}}:  (עזרה)
↑  Mould, David; Jacobs, Bob; Hawley, Eileen; Rostohar, James (7 במרץ 2007). "Statement Regarding the Status of Lisa Nowak" (הודעה לעיתונות). NASA. 07-26. נבדק ב-7 במרץ 2007. {{cite press release}}:  (עזרה)
↑  "NASA chief: We didn't recognize Nowak was troubled". CNN. 2 במרץ 2007. נבדק ב-6 במרץ 2007. {{cite news}}:  (עזרה)
↑  Hylton, Hilary (8 בפברואר 2007). "Why Astronauts Don't Like Shrinks". Time. נבדק ב-11 בספטמבר 2020. {{cite journal}}:  (עזרה)
↑  Hauser, Christine (6 בפברואר 2007). "Astronaut Charged with Attempted Kidnapping". The New York Times. נבדק ב-6 בפברואר 2007. {{cite news}}:  (עזרה)
↑  ליסה נוואק לאחר נאס"א
| --- | --- |
בקרת זהויות :  LCCN: no2007156639  VIAF: 2265248   WorldCat (עם VIAF): 2265248 
נוואק וצוות טיסת מעבורת החלל STS-121 עם הנשיא ג'ורג' ווקר בוש
פריולי-ונציה ג'וליה

פריולי ונציה ג'וליה (באיטלקית: Friuli-Venezia Giulia, בסלובנית: Furlanija-Julijska Krajina) הוא מחוז אוטונומי בצפון-מזרח איטליה. המחוז גובל במחוז ונטו ובמדינות אוסטריה וסלובניה ושוכן לחופי הים האדריאטי. פריולי ונציה ג'וליה שוכנת בין הים האדריאטי לבין הרי האלפים. מישור קרסו המרשים נוצר על ידי סלעים סחופים ברוח, ושחיקת אדמה יצרה סדרה של מערות. אוכלוסיית המחוז מונה כ-1.8 מיליון תושבים, רובם "פריולים" שאבותיהם סלובנים, ולכן מוגדר המחוז כאוטונומיה עצמאית מיוחדת באיטליה. שפתם של הפריולים היא פורלן השייכת לענף השפות הראטיות וקרובה לרומאנש וללדינית.
מחוזות האזור הם: טריאסטה (בירה אזורית), גוריזיה, פורדנונה, אודינה.
הערות שוליים

| מחוזות איטליה |
| --- | --- | --- |
| אזורים רגילים | אברוצו • אומבריה • אמיליה-רומאניה • בזיליקטה • ונטו • טוסקנה • לאציו • לומברדיה • ליגוריה • מארקה • מוליזה • קלבריה • קמפניה • פוליה • פיימונטה |  |
| אזורים אוטונומיים | ואל ד'אוסטה • טרנטינו - אלטו אדיג'ה • סיציליה • סרדיניה • פריולי-ונציה ג'וליה |  |
| --- | --- |
בקרת זהויות :  NLI: 987007261447805171  BNE: XX453064  BnF: cb119777525 (data)  GND: 4018496-1  ICCU: CFIV005369  ISNI: 0000 0001 0806 6950  LCCN: n79018700  MusicBrainz: 3fdd79f3-689d-46d0-941c-bd9e39476176  NKC: ge138007  NSK: 000351099  SUDOC: 02781694X  VcBA: 497/1738  VIAF: 313188856   WorldCat (עם VIAF): 313188856 
ערך זה הוא קצרמרבנושא איטליה. אתם מוזמנים לתרום לוויקיפדיה ו.
יוסף חיון

| --- | --- |

שער הספר מילי דאבות ונציה ש"ס
 רבותיו:  רבי יצחק קנפנטון
 תלמידיו:  רבי יוסף יעבץ
רבי יוסף בן רבי אברהם הנשיא חיון היה מנהיג קהילת ליסבון, גדול פרשני המקרא בפורטוגל.
ביוגרפיה

לא ידועים הרבה פרטים על תולדותיו ככל שידוע הוא שנולד למשפחה עשירה והחליט לזנוח את הקריירה המסחרית בשביל לימוד תורה, אך עדיין עסק באופן מועט במסחר, בצעירותו למד אצל רבי יצחק קנפנטון, חיון הושפע ממנו מאד.
התאריך היחיד הידוע בחייו הוא 1466 שבו מספר שנמצא בעיר איבורה הרחוקה מליסבון אשר שם מתרחשת מגפת דבר. 
תאריך פטירתו של חיון אינו ברור ולא ידוע האם נפטר לפני גירוש ספרד ב-1492 או אחרי.
רבי אליהו קפשאלי כתב שחיון יצא מפורטוגל ונפטר לפני הגירוש, מאיר בניהו כתב שחיון היגר לטורקיה, ח"ה בן ששון טען שהיה מראשוני המגורשים, יוסף הקר סבר שנפטר קודם הגירוש בפורטוגל בסביבות 1490, מאיר בניהו סבור שנפטר ב־1496, ישעיהו תשבי טען שנפטר לפחות ב־1500.
תלמידיו

רבי יוסף יעבץ אשר כתב את ספרו על פיו, וכך כותב על רבו:
"ויהי להם לראש, יושב בשבת תחכמוני, זקן ונשוא פנים, הוא הראש הגדול, מלא תורה כאחד האמוראים, רבי יוסף חיון ז"ל"
כמו כן היו גם, רבי דוד אבן יחיא מחבר הספרים קב ונקי, קהלות משה, ועוד. רבי אברהם חיון מחבר ספר אמרות טהורות. בנו רבי משה. ולדעת מספר חוקרים נכדו רבי יהודה אלבוטיני היה תלמידו, רבי יצחק אברבנאל שאל אותו שאלות, ובעקבות כך יש שמנו אותו בין תלמידיו אך יש חולקים על טענה זו.
| 0 | 1 | 2 |
| --- | --- | --- |
| ” | ויהי מן הגזרה ההיא והלאה רבו האנוסים בספרד... ומאז מתו רוב חכמי ספרד ונתבטלו הישיבות ושמם העולם ונשתכחה התורה כמעט.   ויקם... הרב הגדול ר' יצחק קנפנטון ז"ל ... ועשה תלמידים הרבה ועשה סייג לתורה.   ומגדולי תלמידיו וידידיו היו ארבעה אשר מהם שתו כל העולם מים חיים וטובים והמה בכתובים. שם הראשון... הרב ר' יצחק אבואב ז"ל ... החכם ר' יצחק דליאון ... ר' יוסף חיון נכה רגלים ז"ל, והנהר הרביעי הוא פרת שמימיו פורין ורבין החכם ר' שמעון מימי ... ומן ארבעתם יצאה תורה בספרד ובפורטוגאל ובארץ המערב. לכל המקום אשר הלכו שם, הלכה ברכה לרגלם בגבורה ולולי הם כבר כלתה תורה. | “ |

|  – רבי אליהו קפשאלי, סדר אליהו זוטא, א, עמ' 179 |  – רבי אליהו קפשאלי, סדר אליהו זוטא, א, עמ' 179 |  |
צאצאיו

בנו רבי משה כיהן אחריו כרב האחרון של ליסבון.
בן בתו רבי יהודה בן משה אלבוטיני - ראש ישיבה ומקובל מחבר ספר יסוד משנה תורה ועוד.
רבי אברהם חיון, נכד נכדתו, המוציא לאור של ספרו מילי דאבות.
דרכו הפרשנית וסגנונו

החוקרים עמדו על כמה נקודות ייחודיות שבפירושי חיון: רוב חיבוריו מתחילים בהקדמה נרחבת בה הוא עומד על שמונה או עשרה עניינים כלליים שבספר, שלמות - מעתיק את כל הפסוק ומבאר את כל חלקיו ואת הביטויים החוזרים על עצמם, רוב פירושו על פי הפשט, אך אינו נמנע להביא לעיתים פירושיים דרשנים, אופיו היסודי הביאו לפרש כמה פירושים לפסוק אחד, כמו כן בפירושו כלולים מוטיבים אנטי נוצריים רבים.
עיקר חידושו של חיון היה בזה שלא השתמש כלל בכלל כפל העניין במילות שונות אברהם גרוס טען שזה מוטיב עיקרי בפירושו.
למשל על הפסוק 'שמעה ה' צדק הקשיבה רינתי - האזינה תפלתי בלא שפתי מרמה' כתב רד"ק 'וכל הפסוק הוא כפל עניין במלות שונות' וכך הבין גם ראב"ע, אך חיון נתן משמעות שונה לכל אחד מארבעת ביטוייו: ”וביאר בכאן ד' תנאים שהיתה שלימה תפלתו בהם הא' - היות דברי תפלתו  אמתיים ולא יאמר בם דבר כזב להלל עצמו בה בדברי שקר, וזהו אמרו שמעה יי' צדק. והב' - היותה בשמחת הלב לא מדאגה ועצב... וזהו אמרו הקשיבה רנתי. והג' - היותה נעשית דרך הכנעה ושפלות כורע ומשתחוה ומתנפל בארץ, וזהו אמרו האזינה תפלתי... והד' - הסכמת הלב עם הלשון, וזהו אמרו בלא שפתי מרמה”. יוחנן קאפח הוכיח שלא שלל לגמרי את כלל זה (כשיטת המלבי"ם למשל) אלא דווקא במקרה שהפסוק חוזר על עצמו מראשו לסופו, אך במקרה שרק חלקו חוזר על עצמו נקט את כלל זה.
פרט נוסף בדרככו הפרשנית: בדרך כלל הוא מתחם את כל נבואה לפני שהוא מפרש אותה.
חיון התנגד באופן קלוש לפילוסופיה.
זמן כתיבת ספר דברים לפי חיון

תלמידו רבי יצחק אברבנאל הסתפק בנוגע לזהות מחבר ספר דברים האם משה חיברו מדעתו או דינו כשאר החומשים ונכתב מפי ה'. הוא שאל את חיון מספר שאלות, א. למה חוזר ספר דברים על התורה, ב. מדוע משה נזכר בספר דברים בגוף ראשון בניגוד לשאר החומשים בהם מוזכר בגוף שלישי, ג. מדוע אמרו חז"ל שאת הקללות שבדברים כח אמר משה מפי עצמו, וממילא הוקשה לו שאם משה כתבו מפי עצמו איך הדבר מסתדר עם העיקר השמיני מי"ג עיקרים שכל התורה משמים, ואיך משה היה יכול להמציא מצוות חדשות.
רבי יוסף, חיבר פירוש בשם מגיד משנה ליישב את ספקותיו של תלמידו, ובו הוא כתב שספר דברים מתחלק לשלושה חלקים: ביאורי מצוות, תוכחות ומצוות חדשות. את השניים הראשונים משה סיגנן מדעתו אך המצוות החדשות כולם מילה במילה מפי ה'.
אברבנאל הסכים עם רבו בצורה חלקית, רבי יצחק קארו הביא את דברי רבי יוסף חיון.
כתביו

חיון היה מחבר פורה מאד, לבד מכתביו האבודים נשארו בידינו כ-1200 דפים.
חיון כתב ביאורים על תהלים, ישעיה, ירמיה, יחזקאל, תרי עשר, משלי, שיר השירים, אסתר, איכה, הפטרות, ומספר מאמרים. מתוך כתביו נשארו ספרים אלו:
פירוש להפטרות, החיבור מוזכר בפירושיו לירמיהו ובמקורות אחרים, בספר לקוטי מן של רבי משה אלשיך נדפסו ארבעה קטעי פירוש וכך שרדו חלקים מהפירוש.
יוחנן קאפח, פירוש רבי יוסף חיון לספר ירמיהו, הוצאת אשכולות תשפ"ב.
אברהם שושנה ומשה ציפור, פירוש לספר יחזקאל לרבנו יוסף ב"ר אברהם חיון הנשיא (חלק א, חלק ב), מכון אופק, ירושלים תשס"ו, כתיבת הספר הסתיימה בה' בתמוז ה'רל"א.
יוחנן קאפח, פירוש לתהלים לרבינו יוסף חיון, מוסד הרב קוק, ירושלים תשע"ו.
י' אליצור, פירוש רבי יוסף חיון לספר הושע: הפירוש להושע מבוא לשיטתו ומצע למחקר המשך, עבודה לשם קבלת תואר מוסמך, טורו קולג' ירושלים תשס"ו.
משה צפור, פירוש רבי יוסף חיון לספר יואל מחקרי גבעה, ד, תשע"ו-ז, עמ' 55.
יוחנן קאפח, פירוש רבי יוסף חיון לספר עמוס, קבץ על יד, כרך כו ירושלים תשע"ח עמ' 251.
משה צפור, רבי יוסף חיון פירוש לספר עובדיה: מהדורה עם מבוא, שנתון לחקר המקרא והמזרח הקדום, יז תשס"ז, עמ' 309–327.
משה ציפור, רבי יוסף חיון פירוש לספר יונה, קבץ על יד - כח, ירושלים תשס"ה, עמ' 289–313., באתר אוצר החכמה (צפייה מוגבלת למנויים)
משה צפור, רבי יוסף חיון פירוש לספר מיכה, סיני קלט, תשס"ח, עמ' ג-כט.
מילי דאבות, ביאור על פרקי אבות, ונציה ש"ס, כתיבת הספר הסתיימה בי"ד בתמוז ה'ר"ל.
רבי יוסף חיון פירוש לאסתר מכון באר התורה לייקווד תשס"ו, אברהם שושנה עורר על אמינות החיבור.
יוחנן קאפח, הכתב העברי לרבי יוסף חיון: מהדורה חדשה, עלי ספר, ל-לא, הוצאת אוניברסיטת בר-אילן, רמת גן תשפ"א, עמ' 127-142. גרסה מקוונת של הספר (לבעלי הרשאה), באתר "כותר"
יוחנן קאפח, מגיד משנה לרבי יוסף חיון - מהדורה חדשה, שנתון לחקר המקרא והמזרח הקדום כה, תשע"ז, עמ' 311 – 341.
כמו כן מספר מאמרים אשר שרדו ממנו נדפסו בספרו של גרוס, הרב יעקב משה טולידאנו הדפיס תשובה הלכתית ממנו בענייני עגונות.
לקריאה נוספת

אברהם גרוס, ר' יוסף בן אברהם חיון: מנהיג קהילת ליסבון ויצירתו, רמת גן: הוצאת אוניברסיטת בר אילן, 1993, מסת"ב 978-965-226-131-1
יוחנן קאפח, מבוא לפירוש רבי יוסף חיון לספר ירמיהו, הוצאת אשכולות, תשפ"ב.
י' אליצור, שיטתו הפרשנית של רבי יוסף חיון בפירושיו למקרא, חיבור לשם קבלת התואר דוקטור לפילוסופיה, אוניברסיטת בר-אילן, רמת גן תשע"ה.
הערות שוליים

↑  "רבי יהודה בן רבי משה אלבוטיני וספרו יסוד משנה תורה", סיני, לו, תשט"ו, עמ' רמ-רעד
↑  "דור גולי ספרד" ציון, כו, תשכ"א, עמ' 23-64
↑  דפי גניזה מחיבור משיחי מיסטי על גירושי ספרד ופורטוגל, ציון, מט, תשמ"ד, עמ' 26-60
↑  כך הדעה הרווחת במחקר, יוחנן קפאח טען שמכיוון שאברבנאל התעלם לגמרי מחיון סביר להניח שלא היה תלמידו, ראו: יוחנן קאפח, מבוא לפירוש רבי יוסף חיון לספר ירמיהו, הוצאת אשכולות, תשפ"ב, עמ' 26
↑  "לו היה עלינו לבחור במוטיב העיקרי והמיוחד שביצירתו הפרשנית של רי"ח היינו מצביעים על דבקותו בעיקרון השולל את המונח הפרשני המכונה כפל העניין במילות שונות והתמדתו בכך"
↑  תהלים יז, א
↑  להרחבה בנושא ראו: יוחנן קאפח כפל העניין במילות שונות בפרשנותו של רבי יוסף חיון כתב העת "אורשת" א עמ' 7, (באתר מכללת אורות ישראל).
↑  תלמוד בבלי, מסכת מגילה, דף ל"א, עמוד ב'
↑  ראו גם: ערן ויזל, בין שאלתו של יצחק אברבנאל לתשובתו של יוסף חיון – שלב חדש בשאלת חלקו של משה בכתיבת התורה בתוך זר רימונים מחקרים במקרא ובפרשנותו מוקדשים לפרופסור רימון כשר עמ' 603
↑  אברבנאל, פירוש לספר דברים, הקדמה
↑  רבי יצחק קארו, תולדות יצחק, הקדמה לספר דברים
↑  ככל הנראה היה בידי בעל המצודות את כתב ידו על יחזקאל שכן בהרבה מקומות דבריהם זהים.
↑  ליקוטי מן, אמשטרדם תקכ"ד, באתר היברובוקס
↑  ראשיתו של ספר זה נדפס על ידי א. וי. שושנה,ראו: פירוש רבנו יוסף חיון ספר יחזקאל, ישורון, חלק טז  אלול תשסה, באתר היברובוקס
↑  על הספר ראו: יהודה שביב, מבוא לפירושו של ר"י חיון לספר יחזקאל, מעלין בקודש, כרך ה, תשס"ב, 129 - 149.
↑  כך לפי קולפון הספר
↑  מהדורה ישנה של ספר זה: ספר תהלים עם פירוש הרד"ק ורבי יוסף חיון, שלוניקי רפ"ב, באתר היברובוקס
↑  הספר הוא עבודת המשך של הדוקטורט של קאפח, ראו: יוחנן קאפח, הפירוש לתהלים של רבי יוסף בן רבי אברהם חיון - ניתוח הדרך הפרשנית בצירוף מהדורה מדעית מבוארת של מבחר המזמורים חיבור לשם קבלת תואר דוקטור לפילוסופיה, אוניברסיטת בר-אילן, רמת גן, תשע"א.
↑  כך לפי קולפון הספר
↑  המאמר נדפס גם כנספח בספרו של גרוס על חיון
↑  קידושין על תנאי והפקעת קידושין לתקנות בני ישראל בזמן הזה תשובה קדמונית לרב מפורטוגל, אוצר החיים, ו תר"ץ, עמ' 207-223
↑  מאמר נוסף שלו ראו, אברהם גרוס, רבי יוסף חיון ורבי יצחק אברבנאל יחסים אינטלקטואלים, בכתב העת מיכאל, יא, תשמ"ט, עמ' א
| --- | --- |
בקרת זהויות :  NLI: 987007313700505171  VIAF: 308268306   WorldCat (עם VIAF): 308268306 
פירוש שיר השירים בכתב ידו
המעניק

| --- | --- |

כריכת הספר בעברית
 מידע כללי
 מאת:  לויס לאורי
 שפת המקור:  אנגלית
 סוגה:  רומן 
 נושא:  אוטופיה 
 תקופת התרחשות:  עתיד 
 הוצאה
 תאריך הוצאה:  1993
 הוצאה בעברית
 הוצאה:  כתר ספרים
 תרגום:  1998
 פרסים
 מדליית ניוברי (1994) 
 סדרה
 סדרת ספרים:  המעניק
 הספר הבא:  הכחול האבוד 
 קישורים חיצוניים
 מסת"ב:  מסת"ב 0-553-57133-8
 הספרייה הלאומית:  001775865, 003749980
 
המעניק (מאנגלית: The Giver) הוא רומן מדע בדיוני חברתי משנת 1993 שנכתב על ידי הסופרת לויס לאורי.
העלילה מתרחשת בחברה הנראית בהתחלה כחברה אוטופית אך מתבררת להיות דיסטופית. הסיפור עוקב אחרי ג'ונס (Jonas) במהלך השנה ה-12 של חייו. החברה בה חי ג'ונס ביטלה את הכאב ואת כל הבעיות החברתיות על ידי הפיכת כל בני האדם החיים באותה קהילה לחד גוניים, אך עם זאת הכחידה את העומק הרגשי מחייהם. בכל סוף שנה מתקיים בקהילה טקס מיוחד בו כל שכבת גיל עד גיל 12 עוברת שלב בחיי הקהילה, ובטקס ה-12 מקבל כל נער תפקיד בו הוא עובר הכשרה ובו הוא משרת את הקהילה עד ליום שחרורו מהקהילה. ג'ונס מקבל את תפקיד "מקבל הזיכרונות" – תפקיד בו מחזיק רק אדם אחד בקהילה. התפקיד הוא לקבל את כל הזכרונות מהזמנים שלפני הפיכת החברה לחד-גונית ממקבל הזיכרון הקודם שהפך להיות המעניק. מטרת התפקיד היא שמקבל הזיכרון יכול להעניק סיוע לקהילה בנושאים בהם אין לה ניסיון. חלק מחוקי הקהילה, כמו האיסור לשקר והאיסור לכבות את המיקרופונים המצויים ברחבי הקהילה, אינם חלים על מקבל הזיכרונות. כשג'ונס מתחיל לקבל את הזכרונות מלאי האושר והכאב מהמעניק, הוא מבין את היתרונות הרבים הקיימים בידע. האנשים בקהילתו של ג'ונס שמחים מחייהם כי הם אינם מכירים חיים אחרים, אך הידע אודות מה הם יכולים להשיג עלול ליצור כאוס. בפני ג'ונס עומדת דילמה: האם עליו להישאר בקהילה בה גדל לצד משפחתו החיה חיים רדודים ללא אהבה, צבע, בחירה וידע? או האם עליו לברוח מהקהילה ובכך להעניק לקהילה את הידע המאפשר להם לחיות חיים מלאים אך ללא השלווה נטולת הידע?
הספר הוא החלק הראשון מתוך סדרת ספרי "המעניק", סדרה רופפת הכוללת גם את הספרים הכחול האבוד (2000), שליח, (2004) ובן (2012), שלושה ספרים של לויס לאורי העוסקים באותה תקופה עתידית.